Ramaphosa het van die geleentheid gebruik gemaak om te reageer op eise van honderde vroue wat laas week by die Uniegebou ’n memorandum oorhandig het.
Van die eise was dat ’n spitsberaad gehou moet word om agter die kap van die byl te kom oor hoekom so baie vroue in Suid-Afrika die slagoffers van geweld word.
Dit word net aanvaar alle vroue het ’n moedersinstink en ’n band tussen ma en baba uit die staanspoor.
Maar dis nie ’n gegewe nie. Vra die duisende ma’s oor die heelal heen. Ja, daar is ’n emosionele kwesbaarheid, want jy het pas gekraam. Maar die aanpassings en die bondeltjie vreugde se afhanklikheid van jou kan oorweldigend wees.
Dit diskrimineer nie. Jy kan ’n nuwe mamma wees of jou derde kind baar of selfs ’n suksesvolle loopbaan hê. Kyk na Serena Williams, wat vanjaar uitgepraat het oor haar postpartum-depressie.
’n Psigiater, dr. Hoepie Howell, verduidelik dit Vrydagoggend vir my so: Stel jou voor jy kry ’n belangrike besoeker wat by jou kom bly, maar hulle kan glad nie jou taal praat nie. Hulle kan jou nie vertel wat hulle behoeftes is nie. Jy moet leer wat beteken elke geluid.
Toe ons die lyne oopgooi vir ma’s en pa’s om te praat oor nageboortelike depressie, kon ons nie voorsien dat so baie ouers in trane sou wees nie. Daar word nie genoeg gepraat oor hoe die “monster” goeie verhoudings en huweliksmaats “opvreet” nie.
Tyd is nie ’n faktor nie. Sommige ma’s het met hulle derde kind nageboortelike depressie gekry, ander tydens hulle swangerskap ’n intense melancholie.
Tydens swangerskap ervaar die liggaam hormonale verskille en daar is medici wat meen dit neem ’n vrou se liggaam sowat vyf jaar om te herstel. Die skade op ’n verhouding moet ook nie gering geskat word nie. Terwyl ma en kind ’n verhouding bou, verg die dinamika tussen die ouers ook aanpassings. Selfs Serena, met al die geld en hulp in die wêreld, sê dit kan jou ’n kishou slaan as jy onvoorbereid is of nie daaroor praat nie.